Betonul e a doua cel mai des folosită substanță de pe Pământ, după apă,
iar din această cauză
are un impact enorm asupra mediului.
Dacă ar fi o țară, s-ar clasa pe locul trei
în ceea ce privește emisiile, după China și SUA.
Dar, de fapt, betonul e un material care ne afectează puțin,
cu mult mai puține emisii de carbon și energie per tonă
față de alte materiale precum fierul și oțelul,
chiar și față de cărămidă.
Dar, din cauza volumului gigantic pe care îl folosim în total,
e responsabil pentru aproximativ 8% din emisiile de CO2 datorate omului.
Betonul este un material esențial.
Avem nevoie de el pentru casele în care locuim,
când construim drumuri, poduri şi baraje.
Nu putem trăi fără el,
însă putem să-i reducem semnificativ amprenta de carbon.
Betonul este întărit de ciment.
Iar cimentul pe care îl folosim în prezent, numit ciment Portland,
este fabricat prin topirea unei combinații de calcar și argilă
la o temperatură de 1.450 grade Celsius.
Însă majoritatea emisiilor de CO2
nu provin de la topire,
ci de la descompunerea calcarului, care este, de fapt, carbonat de calciu,
în oxid de calciu și dioxid de carbon, sau CO2.
Nu putem face nimic fără această componentă,
deoarece nimic altceva nu este la fel de eficient
la a ține lucrurile împreună.
Dar putem să înlocuim o proporție mare din el
cu alte materiale cu o amprentă de carbon mai mică.
Mulți colegi caută soluții.
Iar aici, în Elveția,
am descoperit că argilele produc materiale foarte reactive
atunci când sunt calcinate,
adică încălzite la aproximativ 800 de grade Celsius,
mult mai puțin decât cele 1.450 necesare pentru producerea cimentului.
Dar și mai important, nu este nicio emisie de carbon
de la descompunerea calcarului.
După aceea luăm această argilă calcinată
și adăugăm niște calcar,
dar acum fără căldură, deci fără emisii de CO2
și niște ciment
iar această combinație de calcar, argilă calcinată și ciment o numim LC3.
Acest LC3 are aceleași proprietăți ca cimentul Portland.
Poate fi produs cu același echipament, prin același proces
și utilizat în același fel,
având însă cu până la 40% mai puține emisii de carbon.
Aceasta a fost demonstrată prin construirea acestei case
din apropierea Jhansi, în India,
unde am economisit peste 15 tone de CO2, care reprezintă între 30 și 40%
raportat la materialele existente.
Deci, de ce nu folosește toată lumea LC3?
Ei bine, cimentul este un material local.
Motivul pentru care cimentul Portland este atât de folosit
e pentru că e produs din cel mai abundent material de pe Pământ
și poate fi produs atât în India,
cât și în SUA, Etiopia sau aproape oriunde pe Pământ.
Și noi trebuie să lucrăm cu localnicii
pentru a găsi cea mai bună combinație de materiale pentru fabricarea LC3.
Deja am făcut încercări la scară largă în India și Cuba.
În Columbia, un produs bazat pe această tehnologie
a fost comercializat acum câteva luni,
iar în Coasta de Fildeș
a fost contractată o întreagă fabrică pentru a calcina argile.
Mulți dintre cei mai mari fabricanți de ciment din lume
vor să introducă acest procedeu în unele dintre fabricile lor în curând.
Așa că posibilitatea de a înlocui cimentul Portland
cu un material diferit,
dar cu aceleași proprietăți, produs prin același proces
şi utilizat în același mod,
dar cu o amprentă de carbon mult mai mică,
este esențial pentru stoparea încălzirii globale,
deoarece se poate face rapid şi la o scară foarte largă,
având posibilitatea de a elimina
mai mult de 400 de milioane de tone de CO2 în fiecare an.
Deci, nu putem trăi fără beton,
însă putem trăi cu o parte semnificativ mai mică a emisiilor pe care le produce.
Vă mulțumesc!